কর আরোপ, ভিন রাজ্যের পণ্যের সঙ্গে বৈষম্য বাতিলযোগ্য, সুপ্রিম রায়

ওয়েবডেস্ক-  অন্য রাজ্য থেকে আমদানি (Import) করা পণ্যে কর (Tax On Goods) আরোপ করে কোন রাজ্য বৈষম্য সৃষ্টি করতে পারে না, রায় সুপ্রিম কোর্টের (Supreme Court) । নিজের রাজ্যে উৎপাদিত পণ্যের সঙ্গে অন্য রাজ্যের একই রকম পণ্যে বৈষম্য করা যায় না। নিজ রাজ্যে উৎপাদিত এসবেস্টস সিটে ভ্যাটেটে ছাড় দিয়ে অন্য রাজ্যের একই রকম এসবেস্টসে ভ্যাট আরোপ করার জন্য ২০০৭ সালে রাজস্থান সরকারের আনা নির্দেশিকা বাতিল করে অভিমত সুপ্রিম কোর্টের।

ওই নির্দেশিকা অসাংবিধানিক এবং আন্তঃরাজ্য বাণিজ্যের পরিপন্থী বলেও ঘোষণা আদালতের। অন্য রাজ্য থেকে আমদানিকৃত ও নিজ রাজ্যে উৎপাদিত পণ্যে কেমন কর আরোপ করা হবে, তা স্থির করার স্বাধীনতা রাজ্যের অবশ্যই আছে। কিন্তু সেই ব্যবস্থা অবশ্যই সামঞ্জস্যপূর্ণ হতে হবে, বৈষম্যমূলক নয়। অভিমত বিচারপতি বিবি নাগরত্ন ও বিচারপতি কেভি বিশ্বনাথনের।

আরও পড়ুন- করমুক্ত হলুদ মটর আমদানি নীতি নিয়ে সুপ্রিম প্রশ্নের মুখে কেন্দ্র

এই রায়দানের পরিপ্রেক্ষিতে নয় বিচারপতির ঘোষিত জিন্দাল স্টেনলেসস্টিল লিমিটেড বনাম হরিয়ানা মামলার রায়কে সামনে রাখা হয়েছে। যেখানে বলা হয়েছে, কোন নির্দিষ্ট শ্রেণীকে নির্দিষ্ট সময়কালের জন্য বিশেষ সুবিধা দানের বৈষম্য করা যায়। যেখানে অবশ্যই যথাযথ এবং যুক্তিপূর্ণ কারণ থাকতে হবে। তা যেন শত্রুতাপূর্ণ না হয়। হয় মুক্ত বাণিজ্যবাদী। যেমন অনুন্নত এলাকার অর্থনৈতিক উন্নয়নের স্বার্থে বৈষম্য করা যেতে পারে।

পাশাপাশি শ্রী মহাবীর অয়েল মিলস বনাম জম্মু ও কাশ্মীর মামলার রায়কেও দৃষ্টান্ত হিসেবে এক্ষেত্রে উল্লেখ করা হয়েছে। সেখানে স্থানীয়ভাবে উৎপন্ন পণ্যে শর্তহীন ছাড়দানের নীতি বৈষম্যমূলক আর্থিক বাধার সৃষ্টি করছিল অভিমত দিয়ে সরকারি নির্দেশিকা খারিজ করা হয়। অন্য রাজ্য বা কেন্দ্রশাসিত অঞ্চল থেকে আমদানিকৃত পণ্যে রাজ্য আইনসভা সংবিধান অনুযায়ী কর আরোপ করতে পারে।

দেখুন আরও খবর-